Document ID: /roh_data/filtered/fineweb-2-filterrobots_roh.jsonl.gz/62096

Fabrichà ün parc da suas in Tailandia
Las ultimas eivnas han visità Mario Riatsch da Sent e Salome e
Lukas Brunner da Lavin a Toni «El Suizo» a Mae Sot i’l nord da la Tailandia. Insembel hana fabrichà ün parc da suas per uffants e fügitivs.
Mario Riatsch ha realisà insembel cun Toni «El Suizo» ün parc da suas a Mae Sot in Tailandia
per uffants e fügitivs burmans (fotografia: mad).
Daspö ün temp es Mario Riatsch da Sent in contact cun Toni «El Suizo» (Beat Anton Rüttimann), oriund da Puntraschigna. Intant cha quel fabricha punts chi pendan ill’America latina ed i’l Ost da l’Asia, s’ha specialisà il silvicultur ...